Diari Oficial de la Generalitat Valenciana


Sumari del DOGV 4522, del 16-06-2003 (2003/7137)

RESOLUCIÓ de 13 de juny de 2003, de la Conselleria d'Economia, Hisenda i Ocupació, per la qual s'establixen els serveis essencials mínims, amb ocasió de la vaga plantejada en l'empresa Ferrocarrils de la Generalitat Valenciana (FGV), que afecta tot el personal d'esta en les províncies d'Alacant i València, i es xifra en prop de 1.274 treballadors afectats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4522

Data del DOGV
:   16-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7137


Data del document
:   13-06-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ferrocarrils de la Generalitat Valenciana
    * Alacant
    * València
    * vaga
    * transport ferroviari
    * dret de vaga
    * legislació

RESOLUCIÓ de 13 de juny de 2003, de la Conselleria d'Economia, Hisenda i Ocupació, per la qual s'establixen els serveis essencials mínims, amb ocasió de la vaga plantejada en l'empresa Ferrocarrils de la Generalitat Valenciana (FGV), que afecta tot el personal d'esta en les províncies d'Alacant i València, i es xifra en prop de 1.274 treballadors afectats. [2003/7137]
  
Vist l'escrit de comunicació de vaga de 5 de juny d'enguany, subscrit pels senyors Luis Jorge Álvarez Llanos, en representació del Sindicat Independent Ferroviari (SIF), Pedro Castillo Serrano, en representació de la Federació Provincial de Transports i Telecomunicacions de UGT, Juan Martínez Pérez, en representació de la Federació de Transports, Comunicacions i Mar de CC OO del País Valencià, i José Fernando Soto Hernández en representació del Sindicat Ferroviari (SF) que anuncia convocatòria de vaga, plantejada en l'empresa Ferrocarrils de la Generalitat Valenciana (FGV) que afectarà tot el personal d'esta en les províncies d'Alacant i València, i es xifra en prop de 1.274 treballadors afectats per la present convocatòria, en les dies i en les hores que es ressenyen a continuació,
  
DATES VALÈNCIA
  
18 de juny De 11h a 15 h.
  
19 de juny De 11h a 15 h.
  
20 de juny De 11h a 15 h.
  
23 de juny De 20 a 24 h.
  
24 de juny De 0.00h a 8 h.
  
26 de juny De 6.30h a 9.30h.
  
29 de setembre De 8h a 10.30 h.
  
30 de setembre De 13h a 15 h.
  
1 d'octubre De 17.00 a 20.00 h.
  
2 d'octubre De 8 h. a 10.30 h.
  
3 d'octubre De 13:30 a 15 h.
  
4 d'octubre De 17:30 a 20.30 h.
  
8 d'octubre De 22:00 a 24.00 h.
  
9 d'octubre De 0.00 a 3 h.
  
13 d'octubre De 7 h. a 8 h. de 13h a 14 h y de 19h a 20h
  
16 d'octubre De 8 h. a 9 h. de 14h a 15 h y de 19.30h a 20.30h
  
20 d'octubre De 7.30 h. a 8.30 h. de 13h a 14 h y de 18.30h a 19.30h
  
23 d'octubre De 8 h. a 9 h. de 13h a 14 h y de 19h a 20h
  
27 d'octubre De 7 h. a 8 h. de 13.30h a 14.30 h y de 19.30h a 20.30h
  
30 d'octubre De 7.30 h. a 8.30 h. de 14 h a 15h y de 18.30 a 19.30h
  
DATES ALACANT
  
23 de juny De 23.15 h a 24h.
  
24 de juny De 0.00 h. a 5.15 h y de 20h a 24h
  
25 de juny De 0.00 h. a 5.15 h y de 23.15h a 24h
  
26 de juny De 0.00 h. a 5.15 h y de 23.15h a 24h
  
27 de juny De 0.00 h. a 5.15 h y de 23.15h a 24h
  
28 de juny De 0.00 h. a 5.15 h y de 23.15h a 24h
  
29 de juny De 0.00 h. a 5.15 h y de 23.15h a 24h
  
30 de juny De 0.00 h. a 5.15 h
  
I havent complit el preavís preceptiu establit en la legislació vigent.
  
Atés que s'ha intentat la mediació del Tribunal d'Arbitratge Laboral, sense que s'haja arribat a acord, en la reunió realitzada el dia de la vista: 11 de juny de 2003.
  
Atés que l'empresa FGV presta el servici públic de transport de viatgers a distintes poblacions de la Comunitat Valenciana, que afecta no sols la seua activitat laboral i econòmica, sinó també la lliure circulació i accés al treball dels usuaris, i particularment d'aquells que no disposen de mitjans propis de locomoció i necessiten desplaçar-se per diferents motius, se'n deriva el caràcter essencial de la prestació d'estos servicis per a la Comunitat.
  
Vist que la competència per a establir les mesures necessàries per al funcionament del servici públic prevista en l'article 10 del Reial Decret Llei 17/1977, de 4 de març, correspon al Consell de la Generalitat Valenciana i per delegació a la Conselleria d'Economia, Hisenda i Ocupació, en virtut del que disposa el Reial Decret 4105/1982, de 29 de desembre, en el Decret 7/2002, de 25 de juliol, del president de la Generalitat Valenciana sobre assignació de competències, i el Decret 90/2001 de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i de conformitat amb el que disposen els articles 28.2, 148.1.5a i 149.1.7a de la Constitució Espanyola i l'article 33.1 i 38 de l'Estatut d'Autonomia de la Comunitat Valenciana aprovat per Llei Orgànica 5/1982, d'1 de juliol.
  
Vist que el dret fonamental a la vaga (art. 28.2 CE) no és absolut i il·limitat, sinó que el seu abast, jerarquia i «limitabilitat», tenen diferent significació, per la qual cosa, d'acord amb la doctrina establida pel Tribunal Suprem, ha d'establir-se una graduació jeràrquica entre estos, atenent les ?característiques- dels que estan en pugna, (STS 29-V-95, RJ 4395).
  
En la limitació de l'exercici de vaga per altres drets i pel respecte de béns constitucionalment protegits, el Tribunal Constitucional ha establit en la seua fonamental Sentència de 8 d'abril de l98l, desplegada posteriorment, entre altres, per les Sentències núm. 26 i 33/81, 51 53/86, 27/89 i 43/90, que en la mesura en què la destinatària, i creditora dels servicis afectats per la vaga és la comunitat sencera i que estos són al mateix temps essencials per a ella, aquella no pot imposar el sacrifici dels interessos dels destinataris dels servicis mencionats, entenent que el dret de la comunitat a estes prestacions vitals és prioritari respecte del dret de vaga, sense que, d'altra banda, la consideració d'un servici com essencial signifique la supressió d'este dret per als treballadors ocupats en el dit servici, sinó només l'adopció de les garanties necessàries per al seu manteniment; assenyalant-se finalment que si la vaga ha de mantindre una capacitat de pressió suficient com per a aconseguir les seues objectius enfront de l'empresa, en principi destinatària del conflicte, no ha de ser-li afegida la pressió addicional del dany innecessari que sofrix la comunitat com a usuària dels servicis públics.
  
Vist que d'acord amb doctrina constitucional reiterada, la naturalesa essencial d'un servici, ho és, no tant per la naturalesa de l'activitat que es realitza, sinó per la dels interessos a la satisfacció dels quals s'adreça la prestació de què es tracta, i que han ser essencials els béns i interessos satisfets, perquè el servici siga essencial, el que ens situa en el lliure exercici dels drets fonamentals i de les llibertats públiques i en el lliure gaudiment dels béns constitucionalment protegits, que en l'àmbit en què es concentra esta resolució, es traduïx en la llibertat de moviment en condicions de seguretat en el territori d'afectat per la vaga convocada, el que obliga a considerar l'extensió territorial, la duració temporal, el personal afectat i l'existència de circumstàncies concurrents, ja que, òbviament, no és el mateix una vaga d'unes hores, que una de caràcter indefinit, o que afecte algunes línies, o que s'estenga a la totalitat de la xarxa, o que afecte alguns o tots els membres del personal.
  
En el present cas es tracta de períodes ordinaris de treball i períodes de vacances amb nombroses festes locals i autonòmiques, com les festes de sant Joan a Alacant i el dia de la Comunitat Valenciana (9 d'octubre), i de gran afluència de turistes, que se sumen als usuaris habituals del tren.
  
Vist que la lliure circulació i l'accés al treball, així com la llibertat de desplaçament dels ciutadans i també la classe i el nombre de treballs que hagen de realitzar-se per a cobrir els drets i les llibertats que el servici satisfà, i el tipus de garanties que han d'adoptar-se, no poden determinar-se de forma apriorística, sinó després d'una valoració i ponderació dels béns i/o drets afectats, de l'àmbit personal, funcional o territorial de la vaga, de la seua duració i altres circumstàncies que concorren per a aconseguir el major equilibri entre el dret de vaga i aquells altres béns que el mateix servici essencial satisfà (Sentència del Tribunal Superior de Justícia de Madrid de 12-11-1997, núm. 1147/1997)
  
Vist que si bé la continuïtat del servici ha de quedar assegurada durant la vaga, l'establiment dels servicis mínims ha de realitzar-se amb un criteri restrictiu, sense pretendre aconseguir el nivell de funcionament habitual, i que ha d'existir una raonable adequació o proporcionalitat entre la protecció de l'interés de la comunitat i la restricció imposada a l'exercici del dret de vaga, entre els sacrificis que s'imposen als vaguistes i els que patisquen els usuaris, (SSTC 51/86, 53/86, i 123/90, entre altres).
  
De tot el que s'ha assenyalat es conclou que en l'adopció de les mesures necessàries per a assegurar el funcionament d'estos, segons disposa l'article 10.1 del RD 17/1977 mencionat, ha de conjugar-se l'atenció dels servicis essencials per a la comunitat amb l'exercici del dret de vaga dels treballadors per a la defensa dels seus interessos, per la qual cosa s'ha de limitar este en la justa i estricta mesura per al manteniment del dit servici, manteniment que implica únicament la prestació dels treballs necessaris per a la cobertura mínima dels drets, llibertat o béns que el propi servici satisfà, però sense aconseguir el nivell de rendiment habitual, ni assegurar el seu funcionament normal, i el Tribunal Constitucional establix que els servicis mínims afecten a la part de l'activitat que es jutja no susceptible d'interrupció per a no danyar irremeiablement els drets fonamentals, les llibertats públiques i els béns protegits constitucionalment.
  
Vist això, els dies i les hores de vaga convocats, en els mesos de juny, setembre i octubre, i els centres de treball i el personal afectat, tenint en compte l'existència de mitjans alternatius de transport, el fet que es tracta de dies laborables i també de dies de vacances amb nombroses festes locals i autonòmiques, com les festes de sant Joan a Alacant i el dia de la Comunitat Valenciana (el 9 d'octubre) i de gran afluència de turistes, tenint en compte, així mateix, que en la fixació dels servicis mínims no s'ha d'impedir ni menyscaptar l'exercici del dret de vaga, s'han fixat servicis mínims en percentatge d'un 50%, amb la finalitat de fer compatible el dret de vaga dels treballadors i el dret de l'usuari del servici essencial de transport, màximament tenint en compte que la vaga pot tindre gran repercussió i servix de mesura de pressió cap a l'empresa; els usuaris veuen afectat greument el seu servici però no se'ls impedix utilitzar-lo. Així ho entenen, entre altres, la Sentència del Tribunal Superior de Justícia de la Comunitat Valenciana, Sala Contenciosa Administrativa, Secció Tercera de 21 de desembre de 1999, en el seu fonament de dret quart, i les sentències número 747/03 i 750/03 del Tribunal Superior de Justícia de la Comunitat Valenciana, Sala Contenciosa Administrativa, Secció Tercera de 8 de maig de 2003.
  
Vist que en la present resolució s'han complit totes les prescripcions normatives de caràcter general, així com les específiques reguladores de la matèria concreta, resolc
  
Primer
  
Als efectes previstos en l'apartat 2n de l'article 10 del Reial Decret Llei 17/1977, de 4 de març, i disposicions concordants, es determinen les mesures necessàries per a assegurar els servicis essencials mínims que haurà de prestar el personal en les centres de treball de València de l'empresa Ferrocarrils de la Generalitat Valenciana, durant els dies i els aturs convocats de vaga i que s'especifiquen en el preàmbul d'esta resolució, mentre dure la situació de vaga.
  
Els servicis essencials mínims que s'hauran de prestar són els següents:
  
- S'establix un cinquanta per cent de les circulacions ordinàries grafiades dels trens, tramvies i autobusos corresponents a cada franja horària de cada un dels dies de vaga.
  
No s'integren en el còmput per als dits percentatges els denominats ?trens materials?, és a dir aquells que no transporten viatgers i especialment els coneguts com trens de ?reposicionament?.
  
A l'empresa, escoltat el Comité de Vaga, correspondrà la determinació d'estos servicis, que s'hauran de prestar amb els mitjans personals estrictament necessaris per a assegurar-ne la prestació en condicions de màxima seguretat, i tant l'empresa com el Comité de Vaga es responsabilitzaran dek compliment d'estos servicis essencials mínims.
  
Segon
  
Els servicis essencials establits en la present resolució, no podran ser pertorbats per alteracions o aturs del personal designat per a la seua prestació. En cas de produir-se seran considerats il·legals i els que els ocasionen incorreran en responsabilitat, que els serà exigida d'acord amb l'ordenament jurídic vigent.
  
El que disposa el paràgraf anterior no suposarà cap limitació dels drets que la normativa reguladora de la vaga reconega el personal en la dita situació no empleat en la cobertura dels servicis mínims establits, ni tampoc afectarà la tramitació o els efectes de les peticions que motiven la vaga.
  
Tercer
  
Que es notifique la present resolució als sindicats convocants, al Comité de Vaga, a l'empresa i a la Conselleria d'Obres Públiques, Urbanisme i Transports.
  
Quart
  
La present resolució tindrà efectes immediats des de la data de notificació a les parts interessades.
  
Que s'advertisca amb la notificació, que la present resolució no és definitiva en via administrativa, i que es pot interposar recurs contenciós administratiu davant del Tribunal Superior de Justícia de la Comunitat Valenciana, en el termini dels deu dies següents a la notificació, conforme al que disposen els articles 114 i següents que disposen el procediment per a la protecció dels drets fonamentals de la persona en la Llei 29/1998, de 13 de juliol, reguladora de la Jurisdicció Contenciosa Administrativa (BOE 167, de 14 de juliol de 1998).
  
València, 13 de juny de 2003.- El director general de Treball i Seguretat Laboral (Per delegació de firma, Resolució 11-04-01): Roman Ceballos Sancho.